Oficiālais Vēstnesis L 150 , 06/06/2001 Lpp. 0033 - 0035



Komisijas Regula (EK) Nr. 1096/2001 (2001. gada 5. jūnijs), ar ko groza Regulu (EK) Nr. 1143/98, Regulu (EK) Nr. 1081/1999, Regulu (EK) Nr. 1128/1999 un Regulu (EK) Nr. 1247/1999 liellopu gaļas un teļa gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas un teļa gaļas tirgus kopīgo organizāciju [1], un jo īpaši tās 32. panta 1. punktu, ņemot vērā Padomes 1996. gada 18. jūnija Regulu (EK) Nr. 1095/96 par to, kā īstenojamas koncesijas sarakstā CXL, kas sastādīts pēc sarunām saskaņā ar Vispārējās vienošanās par tarifiem un tirdzniecību (VVTT) XXIV.6 pantu [2], un jo īpaši tās 1. panta 1. punktu, tā kā: (1) Noteikumi dzīvu liellopu tarifu kvotu pārvaldībai ir paredzēti šādās regulās: - Komisijas 1998. gada 2. jūnija Regulā (EK) Nr. 1143/98, ar ko nosaka sīki izstrādātus noteikumus dažādu trešo valstu izcelsmes īpašu kalnos audzētu nekaujamo govju un telīšu tarifu kvotai un groza Regulu (EK) Nr. 1012/98 [3], kas grozīta ar Regulu (EK) Nr. 1081/1999 [4], - Komisijas 1999. gada 26. maija Regulā (EK) Nr. 1081/1999, ar ko atver dažu kalnos audzētu nekaujamo buļļu, govju un telīšu importa tarifu kvotas un paredz to pārvaldīšanu un atceļ Regulu (EK) Nr. 1012/98, un groza Regulu (EK) Nr. 1143/98, - Komisijas 1999. gada 28. maija Regula (EK) Nr. 1128/1999, ar kuru nosaka sīki izstrādātus noteikumus tarifu kvotas piemērošanai dažu trešo valstu izcelsmes teļiem, kas sver ne vairāk kā 80 kilogramu [5], un kurā jaunākie grozījumi izdarīti ar Regulu (EK) Nr. 2857/2000 [6], - Komisijas 1999. gada 16. jūnija Regula (EK) Nr. 1247/1999, ar ko nosaka sīki izstrādātus noteikumus tarifu kvotas piemērošanai dzīviem liellopiem svarā no 80 līdz 300 kilogramiem, kuru izcelsme ir dažās trešās valstīs [7], un kas grozīta ar Regulu (EK) Nr. 2857/2000. (2) Kvotu sadalei būtu jāpiemēro metode, kas paredzēta Regulas (EK) Nr. 1254/1999 32. panta 2. punktā, izvairoties no diskriminācijas starp attiecīgajiem tirgotājiem; tādēļ pieeja attiecīgajām kvotām būtu jāpaplašina un jāattiecina arī uz tirgotājiem, kuri zināmi kā "jaunpienācēji". (3) Strauji palielinājies "jaunpienācēju" skaits, kuri iesniedz pieteikumus saskaņā ar dažām tarifu kvotām; tādēļ pieejas kritērijs būtu jānosaka stingrāks attiecībā uz dzīvu dzīvnieku tirdzniecību. (4) Govju sūkļveida encefalopātijas un mutes un nagu sērgas krīze radījusi traucējumus lauksaimniecības dzīvnieku tirdzniecībā; tādēļ pārskata periodiem, kas noteikti tradicionālajiem tirgotājiem un jaunpienācējiem, būtu jābeidzas pirms minētās krīzes sākuma. (5) Lai novērstu spekulāciju: - būtu jāparedz nodrošinājums par importa tiesībām, - būtu jāizslēdz importa licenču nodošanas iespēja. (6) Lai uzņēmējiem būtu pienākums pieteikt importa licences attiecībā uz visām piešķirtajām importa tiesībām, būtu jāparedz, ka šis pienākums ir pamatprasība tādā nozīmē, kā paredzēts Komisijas 1985. gada 22. jūlija Regulā (EEK) Nr. 2220/85, ar ko nosaka kopēju drošības naudas sistēmas piemērošanas kārtību lauksaimniecības produktiem [8], kurā jaunākie grozījumi izdarīti ar Regulu (EK) Nr. 1932/1999 [9]. (7) Tādēļ attiecīgi jāgroza regulas, kuras uzskaitītas pirmajā apsvērumā. (8) Ņemot vērā importa tiesību pieteikumu iesniegšanas datumus, šai regulai jāstājas spēkā tūlīt. (9) Liellopu gaļas un teļa gaļas pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Regulu (EK) Nr. 1143/98 groza šādi. 1. Ar šādu tekstu aizstāj 2. panta 1. punktu: "1. Kvotu, kas minēta 1. panta 1. punktā, sadala divās daļās, kas ir attiecīgi 70 %, t.i., 4900 dzīvnieku, un 30 %, t.i., 2100 dzīvnieku. a) Pirmo daļu, kas ir 70 %, piešķir tiem importētājiem Kopienā, kuri var pierādīt, ka 36 mēnešos pirms attiecīgā importa gada ir importējuši dzīvniekus atbilstīgi kvotai ar sērijas Nr. 09.4563. Tomēr dalībvalstis par salīdzināmo daudzumu var pieņemt importa tiesības par iepriekšējo importa gadu, kuras netika piešķirtas kompetento valsts iestāžu pieļautas administratīvas kļūdas dēļ, bet uz kurām importētājs būtu varējis pretendēt. b) Otro daļu, kas ir 30 %, piešķir tiem importētājiem, kuri var pierādīt, ka 12 mēnešos pirms attiecīgā importa gada ir importējuši no trešām valstīm vismaz 75 dzīvus liellopus, uz ko attiecas KN kods 0102. Tomēr attiecībā uz importa gadu no 2001. gada 1. jūlija līdz 2002. gada 30. jūnijam pārskata periods, kas minēts pirmās daļas a) punktā, ir no 1997. gada 1. jūlija līdz 2000. gada 30. jūnijam, bet b) punktā minētais — no 1999. gada 1. jūlija līdz 2000. gada 30. jūnijam." 2. Aiz 5. panta iekļauj šādu 5.a pantu. "5.a pants 1. Drošības nauda attiecībā uz importa tiesībām ir EUR 3 par dzīvnieku. Tā jāiemaksā kompetentajai iestādei kopā ar importa tiesību pieteikumu. 2. Importa licences pieteikumi jāiesniedz par piešķirto daudzumu. Minētais pienākums ir pamatprasība Regulas (EEK) Nr. 2220/85 20. panta 2. punkta nozīmē. 3. Ja tāda Komisijas lēmuma par sadali dēļ, ko tā pieņēmusi saskaņā ar 5. pantu, piemēro samazinātu procentu, tad paredzēto drošības naudu atmaksā par tām importa tiesībām, par kurām pieteikumā norādītais daudzums pārsniedz piešķirtās tiesības." 3. Šādu 7. punktu pievieno 6. panta beigās: "7. Neatkarīgi no Komisijas Regulas (EK) Nr. 1291/2000 [10] 9. panta 1. punkta saskaņā ar šo regulu izsniegtās importa licences nav nododamas citam un piešķir tiesības izmantot tarifa kvotu tikai tad, ja tās izsniegtas uz vārda, kas ierakstīts tām pievienotajā deklarācijā par laišanu brīvā apgrozībā." 2. pants Regulu (EK) Nr. 1081/1999 groza šādi. 1. Ar šādu tekstu aizstāj 2. panta 1. punktu: "1. Abus kvotu apjomus, kas minēti 1. panta 1. punktā, sadala divās daļās, kas ir attiecīgi 70 %, t.i., 3500 dzīvnieku, un 30 %, t.i., 1500 dzīvnieku. a) Pirmo daļu, kas ir 70 %, piešķir tiem importētājiem Kopienā, kuri var pierādīt, ka 36 mēnešos pirms attiecīgā importa gada viņi ir importējuši dzīvniekus atbilstīgi kvotai ar sērijas Nr. 09.0001 un/vai 09.0003. Tomēr dalībvalstis par salīdzināmo daudzumu var pieņemt importa tiesības par iepriekšējo importa gadu, kuras netika piešķirtas kompetento valsts iestāžu pieļautas administratīvas kļūdas dēļ, bet uz kurām importētājs būtu varējis pretendēt. b) Otro katras kvotas apjoma daļu, kas ir 30 %, piešķir tiem importētājiem, kuri var pierādīt, ka 12 mēnešos pirms attiecīgā importa gada ir importējuši no trešām valstīm vismaz 75 dzīvus liellopus, uz ko attiecas KN kods 0102. Tomēr attiecībā uz importa gadu no 2001. gada 1. jūlija līdz 2002. gada 30. jūnijam pārskata periods, kas minēts pirmās daļas a) punktā, ir no 1997. gada 1. jūlija līdz 2000. gada 30. jūnijam, bet b) punktā minētais — no 1999. gada 1. jūlija līdz 2000. gada 30. jūnijam." 2. Aiz 5. panta iekļauj šādu 5.a pantu: "5.a pants 1. Drošības nauda attiecībā uz importa tiesībām ir EUR 3 par dzīvnieku. Tā jāiemaksā kompetentajai iestādei kopā ar importa tiesību pieteikumu. 2. Importa licences pieteikumi jāiesniedz par piešķirto daudzumu. Minētais pienākums ir pamatprasība Regulas (EEK) Nr. 2220/85 20. panta 2. punkta nozīmē. 3. Ja tāda Komisijas lēmuma par sadali dēļ, ko tā pieņēmusi saskaņā ar 5. pantu, piemēro samazinātu procentu, tad paredzēto drošības naudu atmaksā par tām importa tiesībām, par kurām pieteikumā norādītais daudzums pārsniedz piešķirtās tiesības." 3. pants Šādi groza Regulu (EK) Nr. 1128/1999. 1. Šādu daļu pievieno 2. panta 3. punktam: "Tomēr attiecībā uz importa gadu no 2001. gada 1. jūlija līdz 2002. gada 30. jūnijam pārskata periods, kas minēts pirmās daļas a) punktā, ir no 1997. gada 1. jūlija līdz 2000. gada 30. jūnijam, bet b) punktā minētais — no 1999. gada 1. jūlija līdz 2000. gada 30. jūnijam." 2. Ar šādu tekstu aizstāj 4. panta 2. punkta pirmo daļu: "Regulas 2. panta 3. punkta a) apakšpunkta pirmās daļas nolūkā, vēlākais, līdz 21. jūnijam pirms attiecīgā importa gada tirgotāji iesniedz kompetentajām iestādēm importa tiesību pieteikumus kopā ar pierādījumu, kas minēts 2. panta 6. punktā." 3. Ar šādu tekstu aizstāj 4. panta 3. punktu: "3. Regulas 2. panta 3. punkta b) apakšpunkta nolūkā līdz 21. jūnijam pirms attiecīgā importa gada tirgotājiem jāiesniedz importa tiesību pieteikumi kopā ar pierādījumu, kas minēts 2. panta 6. punktā. Katrs pretendents var iesniegt tikai vienu pieteikumu. Ja viens un tas pats pretendents iesniedz vairāk nekā vienu pieteikumu, tad visi minētās personas iesniegtie pieteikumi ir nederīgi. Importa tiesību pieteikumus nedrīkst iesniegt par dzīvnieku skaitu, kas pārsniedz 10 % no pieejamā skaita. Pēc iesniegto dokumentu pārbaudes dalībvalstis, vēlākais, līdz desmitajai darba dienai pēc pieteikumu iesniegšanas termiņa beigām nosūta Komisijai pretendentu un to daudzumu sarakstu, par kuriem iesniegti pieteikumi." 4. Aiz 5. panta iekļauj šādu 5.a pantu: "5.a pants 1. Drošības nauda attiecībā uz importa tiesībām ir EUR 3 par dzīvnieku. Tā jāiemaksā kompetentajai iestādei kopā ar importa tiesību pieteikumu. 2. Importa licences pieteikumi jāiesniedz par piešķirto daudzumu. Minētais pienākums ir pamatprasība Regulas (EEK) Nr. 2220/85 20. panta 2. punkta nozīmē. 3. Ja tāda Komisijas lēmuma par sadali dēļ, ko tā pieņēmusi saskaņā ar 5. pantu, piemēro samazinātu procentu, tad paredzēto drošības naudu atmaksā par tām importa tiesībām, par kurām pieteikumā norādītais daudzums pārsniedz piešķirtās tiesības." 5. Šādu 8. punktu pievieno 6. panta beigās: "8. Neatkarīgi no Komisijas Regulas (EK) Nr. 1291/2000 [11] 9. panta 1. punkta saskaņā ar šo regulu izsniegtās importa licences nav nododamas citam un piešķir tiesības izmantot tarifa kvotu tikai tad, ja tās izsniegtas uz vārda, kas ierakstīts tām pievienotajā deklarācijā par laišanu brīvā apgrozībā." 4. pants Regulu (EK) Nr. 1247/1999 groza šādi: 1. Ar šādu tekstu aizstāj 2. panta 1. punktu: "1. Lai iegūtu tiesības atbilstīgi 1. pantā paredzētajai kvotai, pretendentiem jābūt fiziskām vai juridiskām personām un pieteikumu iesniegšanas laikā jāpierāda attiecīgās dalībvalsts kompetentajām iestādēm, ka viņi 12 mēnešos pirms attiecīgā importa gada ir importējuši un/vai eksportējuši vismaz 75 dzīvniekus, uz ko attiecas KN kods 010290; pretendentiem jābūt ierakstītiem attiecīgās valsts PVN maksātāju reģistrā. Tomēr attiecībā uz importa gadu no 2001. gada 1. jūlija līdz 2002. gada 30. jūnijam pārskata periods, kas minēts pirmajā daļā, ir no 1999. gada 1. jūlija līdz 2000. gada 30. jūnijam." 2. Aiz 4. panta iekļauj šādu 4.a pantu: "4.a pants 1. Drošības nauda attiecībā uz importa tiesībām ir EUR 3 par dzīvnieku. Tā jāiemaksā kompetentajai iestādei kopā ar importa tiesību pieteikumu. 2. Importa licences pieteikumi jāiesniedz par piešķirto daudzumu. Minētais pienākums ir pamatprasība Regulas (EEK) Nr. 2220/85 20. panta 2. punkta nozīmē. 3. Ja tāda Komisijas lēmuma par sadali dēļ, ko tā pieņēmusi saskaņā ar 4. pantu, piemēro samazinātu procentu, tad paredzēto drošības naudu atmaksā par tām importa tiesībām, par kurām pieteikumā norādītais daudzums pārsniedz piešķirtās tiesības." 3. Šādu 8. punktu pievieno 5. panta beigās: "8. Neatkarīgi no Komisijas Regulas (EK) Nr. 1291/2000 9. panta 1. punkta saskaņā ar šo regulu izsniegtās importa licences nav nododamas citam un piešķir tiesības izmantot tarifa kvotu tikai tad, ja tās izsniegtas uz vārda, kas ierakstīts tām pievienotajā deklarācijā par laišanu brīvā apgrozībā." 5. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 5. jūnijā Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 146, 20.6.1996., 1. lpp. [3] OV L 159, 3.6.1998., 14. lpp. [4] OV L 131, 27.5.1999., 15. lpp. [5] OV L 135, 29.5.1999., 50. lpp. [6] OV L 332, 28.12.2000., 55. lpp. [7] OV L 150, 17.6.1999., 18. lpp. [8] OV L 205, 3.8.1985., 5. lpp. [9] OV L 240, 10.9.1999., 11. lpp. [10] OV L 152, 24.6.2000., 1. lpp. [11] OV L 152, 24.6.2000., 1. lpp. --------------------------------------------------